MESTSKÉ ZASTUPITEĽSTVO V ŽILINE
na základe § 6 zákona č. 369/1990 Zb. o obecnom zriadení vydáva všeobecne záväzné 

N A R I A D E N I E 
mesta o odchyte a likvidácii túlavých zvierat – činnosť mestského šarhu

č. 9/1992

Za účelom zlepšenia životného prostredia, dodržiavania verejného poriadku, hygienických a zdravotníckych opatrení sa zriaďuje funkcia „Mestského šarhu“ a pomocníka mestského šarhu (ďalej len mestský šarha).

§ 1 – MESTSKÝ ŠARHA

1.	Vykonáva odchyt a likvidáciu psov (prípadne ďalších zvierat) na území mesta v týchto prípadoch:
-	túlavého psa nachádzajúceho sa bez dozoru na verejnom priestranstve v meste,
-	psa bez evidenčnej známky vydanej finančným oddelením mestského úradu
-	psa nájdeného, ktorého chovateľ nie je známy, 
-	psa určeného na odňatie alebo odstránenie,
-	psa podozrivého z besnoty alebo inej nákazy.

2.	Zisťovanie túlavých psov vykonáva na základe nahlásenia občanmi alebo vlastnou vyhľadávacou činnosťou. 
3.	Likvidáciu zvierat volí podľa vlastného uváženia pri dodržaní bezpečnostných a hygienických predpisov. 
4.	Spolupracuje s okresným veterinárnym ústavom a asanačno – kafilerickým podnikom. 

§ 2

Náklady spojení s likvidáciou znáša chovateľ, v prípade, že chovateľ nie je známy, mesto Žilina z vlastného rozpočtu. 

§ 3

Pri výkone činnosti mestského šarhu platí zákaz týrania zvierat. 

§ 4

Toto nariadenie nadobúda účinnosť dňom 20. 9. 1992.

Ing. Miroslav ADÁMEK, v. r.					Ing. Ján SLOTA, v. r. 
prednosta mestského úradu  						primátor mesta Žiliny